pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.อุตฯ รวมพลังจิตอาสา “ทำความดีด้วยหัวใจ” Kick off ปรับปรุงภูมิทัศน์ คืนความสวยงามให้อาคารนารายณ์
วันพฤหัสบดีที่ 11 พฤษภาคม 2566
11/05/2566
ก.อุตฯ รวมพลังจิตอาสา “ทําความดีด้วยหัวใจ” Kick off ปรับปรุงภูมิทัศน์ คืนความสวยงามให้อาคารนารายณ์
ก.อุตฯ รวมพลังจิตอาสา “ทําความดีด้วยหัวใจ” Kick off ปรับปรุงภูมิทัศน์ คืนความสวยงามให้อาคารนารายณ์
วันที่10พฤษภาคม2566ดร.ณัฐพลรังสิตพลเป็นประธานเปิดกิจกรรมBig Cleaningภายใต้โครงการ“จิตอาสารวมพลังคนMINDปรับปรุงภูมิทัศน์อาคารนารายณ์”โดยมีนายสุรพลชามาตย์นางสาวณัฏฐิญาเนตยสุภารองปลัดกระทรวงอุตสาหกรรมนายเดชาจาตุธนานันท์นายภาสกรชัยรัตน์ผู้ตรวจราชการกระทรวงอุตสาหกรรมพร้อมด้วยผู้บริหารระดับสูงจากกรมโรงงานอุตสาหกรรมกรมส่งเสริมอุตสาหกรรมกรมอุตสาหกรรมพื้นฐานและการเหมืองแร่สํานักงานมาตรฐานผลิตภัณฑ์อุตสาหกรรมสํานักงานคณะกรรมการอ้อยและน้ําตาลทรายสํานักงานเศรษฐกิจอุตสาหกรรมกรมอุตสาหกรรมพื้นฐานและการเหมืองแร่ข้าราชการพนักงานและเจ้าหน้าที่กระทรวงอุตสาหกรรมเข้าร่วมกิจกรรมอย่างพร้อมเพรียงณบริเวณอาคารนารายณ์กระทรวงอุตสาหกรรม
ปลัดฯณัฐพลกล่าวถึงอาคารนารายณ์ว่ามีประวัติศาสตร์ที่ยาวนานและถูกขึ้นทะเบียนเป็นสิ่งปลูกสร้างของรัฐมาตั้งแต่ปี2532โดยมีการใช้งานเรื่อยมาตามยุคสมัยที่เปลี่ยนแปลงซึ่งกิจกรรมในวันนี้นับเป็นหนึ่งในโครงการจิตอาสาเราทําความดีด้วยหัวใจเพื่อให้ลูกนารายณ์จากทุกหน่วยงานในอก.ได้แสดงพลังความสามัคคีและมีส่วนร่วมดูแลรักษาอาคารนารายณ์ให้มีความสะอาดเรียบร้อยสวยงามและมีความสะดวกสบายในการใช้บริการ
ทั้งนี้กระทรวงอุตสาหกรรมมีแผนปรับปรุงอาคารนารายณ์โดยมอบหมายให้กรมโรงงานอุตสาหกรรมพัฒนาร้านค้าชั้น1บริเวณที่ว่างและปรับปรุงพื้นให้สม่ําเสมอเพื่อเปิดร้านค้าเพิ่มให้มีความหลากหลายมากขึ้น และได้มีหนังสือถึงวิศวกรรมสถานแห่งประเทศไทยในพระบรมราชูปถัมภ์เพื่อส่งเจ้าหน้าที่เข้าตรวจสอบสภาพอาคารโครงสร้างสรุปปัญหาและเสนอแนวทางการซ่อมแซมพร้อมทั้งประเมินค่าใช้จ่ายเพื่อนําไปเป็นข้อมูลในการปรับปรุงอาคารให้สามารถใช้ประโยชน์ได้ต่อไป
รัฐบาลไทย-ข่าวทำเนียบรัฐบาล-แนวโน้มเศรษฐกิจไทยดีขึ้นต่อเนื่อง คาด GDP ครึ่งปีหลังจะขยายตัวได้มากกว่าครึ่งปีแรกที่โตได้มากกว่า 4 %
วันพฤหัสบดีที่ 11 พฤษภาคม 2566
แนวโน้มเศรษฐกิจไทยดีขึ้นต่อเนื่อง คาด GDP ครึ่งปีหลังจะขยายตัวได้มากกว่าครึ่งปีแรกที่โตได้มากกว่า 4 %
.....
สํานักงานเศรษฐกิจการคลัง เผยรายงานสถานการณ์เศรษฐกิจ เดือนมี.ค. 66 โดยเศรษฐกิจภูมิภาคส่วนใหญ่ ได้รับปัจจัยสนับสนุนจากการบริโภคภาคเอกชน และดัชนีความเชื่อมั่นผู้บริโภคเพิ่มขึ้นทุกภาค รวมถึงเครื่องชี้เศรษฐกิจด้านการบริโภคภาคเอกชน สะท้อนจากการจัดเก็บภาษีมูลค่าเพิ่ม ณ ราคาคงที่ของภาคเหนือขยายตัว 8.5% ต่อปี ภาคใต้ขยายตัว 23.7% ต่อปี ด้าน กทม. และปริมณฑลขยายตัว 4.7% ต่อปี ภาคตะวันตกขยายตัว 20% ต่อปี ภาคตะวันออกเฉียงเหนือขยายตัว 2.9% ต่อปี ส่วนภาคกลาง และภาคตะวันออก ได้รับปัจจัยสนับสนุนจากการบริโภคภาคเอกชนในหมวดสินค้าคงทน รวมถึงรายได้เกษตรกรมีการขยายตัว
.
สําหรับแนวโน้มภาวะเศรษฐกิจไทยปี 66 จากข้อมูลของธนาคารแห่งประเทศไทย (ธปท.) พบว่า เศรษฐกิจไทยจะฟื้นตัวดีขึ้น จากการฟื้นตัวของภาคการท่องเที่ยว และการส่งออกไทยจะดีขึ้นในครึ่งหลังของปี 66 โดยการส่งออกผ่านจุดต่ําสุดแล้ว เศรษฐกิจโลกและเศรษฐกิจประเทศคู่ค้าคาดว่าจะทยอยปรับตัวดีขึ้นในช่วงปลายปีนี้ ทําให้การส่งออกขยายตัวดีขึ้น
.
GDP ในครึ่งปีหลังจะขยายตัวได้มากกว่าครึ่งปีแรก ซึ่งครึ่งปีแรกจะขยายตัว 2.9 - 3% และในครึ่งปีหลังจะขยายตัวได้มากกว่า 4% ส่งผลให้ปี 66 GDP ของไทยจะขยายตัว 3.6%
.
ส่วนสถานการณ์เงินเฟ้อ ในช่วงครึ่งปีแรกยังสูงที่ 3.3% แต่ในช่วงครึ่งหลังเงินเฟ้อทั่วไปจะต่ํากว่ากรอบอยู่ที่ 2.5%
.
เศรษฐกิจไทยในปีนี้ ภาพรวมยังเป็นไปในเชิงบวก ซึ่งการบริโภคและการท่องเที่ยวจะเป็นปัจจัยหลักที่ทําเศรษฐกิจไทยขยายตัวต่อเนื่อง อย่างไรก็ตาม รัฐบาลยังคงติดตามสภาวะเศรษฐกิจโลกอย่างใกล้ชิด เพื่อเตรียมรับมือและดําเนินนโยบายให้สอดคล้องกับการเปลี่ยนแปลง รวมทั้งเพิ่มศักยภาพเพื่อการเติบโตของเศรษฐกิจไทยในระยะยาวอย่างยั่งยืน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม นำคณะผู้บริหารฯ ร่วมบันทึกเทปโทรทัศน์ถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา
วันพฤหัสบดีที่ 11 พฤษภาคม 2566
11/05/2566
ปลัดกระทรวงยุติธรรม นําคณะผู้บริหารฯ ร่วมบันทึกเทปโทรทัศน์ถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา
ปลัดกระทรวงยุติธรรม นําคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๖
ในวันพฤหัสบดีที่ ๑๑ พฤษภาคม ๒๕๖๖ เวลา ๑๑.๔๐ น. นางพงษ์สวาท กายอรุณสุทธิ์ ปลัดกระทรวงยุติธรรม นําคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๖ ณ อาคารปฏิบัติการวิทยุและโทรทัศน์ ชั้น ๑ ช่อง ๙ MCOT HD ถนนพระราม ๙ กรุงเทพมหานคร
รัฐบาลไทย-ข่าวทำเนียบรัฐบาล-โฆษก สธ.ให้ปากคำตำรวจ ยันไม่เคยแจ้งความเอาผิดชาวบ้านชุมนุมค้านย้ายหมอสุภัทร
วันพฤหัสบดีที่ 11 พฤษภาคม 2566
โฆษก สธ.ให้ปากคําตํารวจ ยันไม่เคยแจ้งความเอาผิดชาวบ้านชุมนุมค้านย้ายหมอสุภัทร
โฆษกกระทรวงสาธารณสุข เข้าพบพนักงานสอบสวน สภ.เมืองนนทบุรี ให้ปากคําเพิ่มเติม เพื่อไม่ให้มีการดําเนินคดี นายไวนี สะอุ และชาวบ้านที่มาชุมนุมคัดค้านย้าย นพ.สุภัทร ในพื้นที่กระทรวงสาธารณสุข ยืนยันไม่เคยแจ้งความเอาผิดกลุ่มผู้ชุมนุมตามข่าวลือในโซเชียลมีเดีย
โฆษกกระทรวงสาธารณสุข เข้าพบพนักงานสอบสวน สภ.เมืองนนทบุรี ให้ปากคําเพิ่มเติม เพื่อไม่ให้มีการดําเนินคดี นายไวนี สะอุ และชาวบ้านที่มาชุมนุมคัดค้านย้าย นพ.สุภัทร ในพื้นที่กระทรวงสาธารณสุข ยืนยันไม่เคยแจ้งความเอาผิดกลุ่มผู้ชุมนุมตามข่าวลือในโซเชียลมีเดีย เพียงแต่ประสานตํารวจเข้ามาดูแลความปลอดภัย และให้ย้ายการชุมนุมออกจากพื้นที่กระทรวงเท่านั้น
วันนี้ (11 พฤษภาคม 2566) ที่ สภ.เมืองนนทบุรี จ.นนทบุรี นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิ ระดับ 11) โฆษกกระทรวงสาธารณสุข และผู้อํานวยการศูนย์บริหารจัดการเรื่องราวร้องทุกข์ กระทรวงสาธารณสุข เดินทางมาให้ปากคําเพิ่มเติมต่อเจ้าพนักงานสอบสวน เพื่อไม่ให้มีคําสั่งฟ้องนายไวนี สะอุ และชาวบ้านที่มาชุมนุมคัดค้านย้าย นพ.สุภัทร ในพื้นที่กระทรวงสาธารณสุข
นพ.รุ่งเรืองกล่าวว่า ทั้งโดยส่วนตัวและกระทรวงสาธารณสุขไม่เคยแจ้งความ นายไวนีและชาวบ้าน ฐานบุกรุกพื้นที่ราชการ จากกรณีมาชุมนุมคัดค้านการย้าย นพ.สุภัทร ฮาสุวรรณกิจ จากผู้อํานวยการโรงพยาบาลจะนะ ไปเป็นผู้อํานวยการโรงพยาบาลสะบ้าย้อย จ.สงขลา เมื่อวันที่ 8 กุมภาพันธ์ 2566 ที่กระทรวงสาธารณสุข ตามที่มีการเผยแพร่ข่าวในโซเชียลมีเดียแต่อย่างใด ซึ่งท่านรัฐมนตรีและท่านปลัดกระทรวงสาธารณสุข ยังได้สั่งการให้ดูแลผู้ชุมนุมอย่างดี ทั้งเรื่องที่พัก ห้องน้ํา พื้นที่ละหมาด ด้วยความห่วงใยผู้ชุมนุม รวมถึงสื่อสารทําความเข้าใจให้การชุมนุมเป็นไปด้วยความสงบเรียบร้อย จึงมีการทําหนังสือถึงเจ้าหน้าที่ตํารวจ สภ.เมืองนนทบุรี เพื่อเข้ามาป้องกัน ดูแล และควบคุมสถานการณ์ ซึ่งดําเนินการเป็นปกติทุกการชุมนุม
นพ.รุ่งเรืองกล่าวต่อว่า ในวันนี้จึงได้ให้ปากคําเพิ่มเติมเพื่อยืนยันว่าการประสานแจ้งตํารวจให้เข้ามาในพื้นที่นั้น ไม่ใช่เพื่อดําเนินคดีนายไวนี สะอุ แกนนําและกลุ่มชาวบ้านที่มาชุมนุม แต่เพื่อดูแลความปลอดภัย และให้ยุติการชุมนุมในกระทรวงสาธารณสุข เนื่องจากมีผลกระทบต่อการปฏิบัติงานของบุคลากรและเจ้าหน้าที่ รวมถึงกระทบต่อประชาชนที่เดินทางมารับบริการกับสถานพยาบาลที่ตั้งอยู่ภายในกระทรวงสาธารณสุขด้วย
****************************** 11 พฤษภาคม 2566
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชูผลสำเร็จนโยบายส่งเสริมการลงทุนในภาคอุตสาหกรรม มูลค่ามากถึง 1.12 แสนล้านบาทในสองไตรมาสแรกของปีงบประมาณฯ 2566
วันพฤหัสบดีที่ 11 พฤษภาคม 2566
11/05/2566
โฆษกรัฐบาลเผย นายกฯ ชูผลสําเร็จนโยบายส่งเสริมการลงทุนในภาคอุตสาหกรรม มูลค่ามากถึง 1.12 แสนล้านบาทในสองไตรมาสแรกของปีงบประมาณฯ 2566
โฆษกรัฐบาลเผย นายกฯ ชูผลสําเร็จนโยบายส่งเสริมการลงทุนในภาคอุตสาหกรรม มูลค่ามากถึง 1.12 แสนล้านบาทในสองไตรมาสแรกของปีงบประมาณฯ 2566
(วันที่ 11 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับผลสําเร็จของการผลักดันนโยบายส่งเสริมการลงทุนในอุตสาหกรรมหลากหลายประเภท โดยจากการดําเนินนโยบายของรัฐบาล ส่งผลให้ตัวเลขการลงทุนในอุตสาหกรรมเช่น กลุ่มผลิตภัณฑ์พลาสติก กลุ่มผลิตเครื่องใช้ไฟฟ้าและอุปกรณ์ กลุ่มเคมีภัณฑ์และผลิตภัณฑ์เคมี และกลุ่มอุตสาหกรรมอื่นๆ มีมูลค่าการลงทุนรวม 1.12 แสนล้านบาทในสองไตรมาสแรกของปีงบประมาณฯ 2566
โฆษกประจําสํานักนายกรัฐมนตรีกล่าวว่า ในช่วงปี 2565-2567 รัฐบาลได้มีนโยบายกระตุ้นเพื่อส่งเสริมการลงทุน ในภาคอุตสาหกรรมต่างๆ เช่น การผลิตยานยนต์ไฟฟ้า (EV) และกลุ่มผลิตภัณฑ์พลาสติกชีวภาพ ส่งผลให้ในไตรมาสแรกของปีงบประมาณ 2566 อุตสาหกรรมผลิตเม็ดพลาสติกชีวภาพเกิดการลงทุนกว่า 19,000 ล้านบาท รวมถึงมีนโยบายสนับสนุนยานยนต์ไฟฟ้า (EV) เพื่อให้การผลิตและการใช้ยานยนต์ไฟฟ้าในประเทศ เป็นไปตามเป้าหมายการผลิตและการใช้ยานยนต์ไร้มลพิษ หรือ Zero Emission Vehicle ส่งผลให้การประกอบกิจการนี้มียอดการลงทุนเพิ่มขึ้นกว่า 1,400 ล้านบาท
ซึ่ง กลุ่มเคมีภัณฑ์และผลิตภัณฑ์เคมีเป็นกลุ่มอุตสาหกรรมที่มีการลงทุนใหม่สูงสุด มูลค่าการลงทุน 22,635.75 ล้านบาท รองลงมา ได้แก่ กลุ่มผลิตภัณฑ์พลาสติก มูลค่าการลงทุน 9,259.12 ล้านบาท นอกจากนี้ยังมีการขยายกิจการโรงงานอีก 195 โรงงาน มูลค่าการลงทุน 23,231.33 ล้านบาท โดยกลุ่มผลิตเครื่องใช้ไฟฟ้าและอุปกรณ์ มีมูลค่าการลงทุนขยายกิจการสูงสุด 10,192.68 ล้านบาท รองลงมา กลุ่มอุตสาหกรรมอาหาร มูลค่าการลงทุน 1,930.56 ล้านบาท โดยในสองไตรมาสของปีงบประมาณ 2566 มียอดการลงทุนในประเทศรวมถึง 112,658.60 ล้านบาท เป็นการตั้งโรงงานใหม่และขยายกิจการโรงงาน 1,211 โรงงาน เกิดอัตราการจ้างงานใหม่ 30,603 คน
โฆษกประจําสํานักนายกรัฐมนตรี กล่าวเพิ่มเติมว่า นอกจากนี้ การลงทุนในพื้นที่ระเบียงเศรษฐกิจพิเศษภาคตะวันออก (EEC) มีการตั้งโรงงานใหม่และการขยายกิจการโรงงาน คิดเป็นมูลค่าการลงทุนรวม 29,760.21 ล้านบาท โดยกลุ่มอุตสาหกรรมที่มีมูลค่าการลงทุนสูงสุด คือ กลุ่มผลิตเครื่องใช้ไฟฟ้าและอุปกรณ์ 10,403.39 ล้านบาท และมูลค่าการลงทุนในการตั้งโรงงานใหม่และการขยายกิจการโรงงานใน 10 กลุ่มอุตสาหกรรมเป้าหมาย (S-Curve) กว่า 37,621.13 ล้านบาท โดยกลุ่มอุตสาหกรรมแปรรูปอาหารมีมูลค่าการลงทุนสูงสุดที่ 14,363.55 ล้านบาท
“นายกรัฐมนตรีเชื่อมั่นในการดําเนินนโยบายของรัฐบาลที่ผ่านมา เห็นถึง ความพร้อมในการส่งเสริมการลงทุนในอุตสาหกรรมของทุกภาคส่วน โดยในส่วนของด้านอุตสาหกรรมมีตัวเลขการลงทุนที่เพิ่มขึ้นอย่างเห็นได้ชัด โดยรัฐบาลสนับสนุนการลงทุน จากทั้งภายในประเทศ และ จากต่างประเทศ ผ่านนโยบายสนับสนุน ลดอุปสรรคในการลงทุน สร้างอาชีพ สร้างปริมาณเงินให้หมุนเวียนในระบบเศรษฐกิจอย่างต่อเนื่อง” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมทางหลวง ขยาย 4 ช่องจราจร ทล.210 สายหนองบัวลำภู-เลย ตอน อ.นาวัง-บ.วังสำราญ จ.หนองบัวลำภู ระยะทาง 19.8 กิโลเมตร แล้วเสร็จ เพิ่มประสิทธิภาพการคมนาคมขนส่งในพื้นที่ภาคอีสานตอนบน
วันพฤหัสบดีที่ 11 พฤษภาคม 2566
กรมทางหลวง ขยาย 4 ช่องจราจร ทล.210 สายหนองบัวลําภู-เลย ตอน อ.นาวัง-บ.วังสําราญ จ.หนองบัวลําภู ระยะทาง 19.8 กิโลเมตร แล้วเสร็จ เพิ่มประสิทธิภาพการคมนาคมขนส่งในพื้นที่ภาคอีสานตอนบน
....
กรมทางหลวง กระทรวงคมนาคม โดยสํานักก่อสร้างทางที่ 2 ดําเนินการโครงการก่อสร้างทางหลวงหมายเลข 210 สายหนองบัวลําภู - เลย ตอน อ.นาวัง-บ.วังสําราญ จ.หนองบัวลําภู ระยะทาง 19.844 กิโลเมตร เป็น 4 ช่องจราจร แล้วเสร็จ เชื่อมโครงข่ายคมนาคมขนส่งภาคอีสานตอนบน
นายสราวุธ ทรงศิวิไล อธิบดีกรมทางหลวง เปิดเผยว่า ทางหลวงหมายเลข 210 สายหนองบัวลําภู-เลย ตอน อ.นาวัง-บ.วังสําราญ จ.หนองบัวลําภู เป็นทางหลวงเชื่อมการเดินทางกลุ่มจังหวัดในภาคตะวันออกเฉียงเหนือตอนบน เช่น จ.เลย จ.อุดรธานี ไป จ. เพชรบูรณ์ และ จ. พิษณุโลก ในช่วงระหว่าง กม.71+675 - กม.81+821 และ กม.84+350 - กม.94+048 เดิมมีขนาด 2 ช่องจราจรสวนทางกัน และมีผิวจราจรที่แคบเสี่ยงต่อการเกิดอุบัติเหตุ ประกอบกับในพื้นที่ดังกล่าวมีปริมาณการจราจรเพิ่มมากขึ้นตามสภาพการขยายตัวทางเศรษฐกิจ ทําให้ประชาชนไม่ได้รับความสะดวกในการเดินทางและการขนส่งสินค้า จึงมีความจําเป็นต้องมีการก่อสร้างขยายทางหลวงช่วงดังกล่าวเพื่อรองรับการเดินทางให้มีความสะดวกปลอดภัยมากยิ่งขึ้น อีกทั้งยังเป็นการปรับปรุงและเพิ่มความแข็งแรงของชั้นโครงสร้างทางให้ดีขึ้น สําหรับโครงการฯ มีลักษณะการก่อสร้างเป็นมาตรฐานทางชั้นพิเศษขนาด ๔ ช่องจราจร (ไป-กลับ) ช่องจราจรกว้างช่องละ 3.50 เมตร ไหล่ทางด้านนอกกว้าง 2.50 เมตร ผิวทางคอนกรีต แบ่งทิศทางการจราจรด้วยเกาะกลางแบบยก ก่อสร้างสะพานข้ามแยก 2 แห่ง, สะพานข้ามคลอง 4 แห่ง และสะพานลอยคนเดินข้าม 2 แห่ง รวมงานติดตั้งไฟฟ้าแสงสว่างบนทางหลวง งบประมาณ 889,120,800 บาทเมื่อโครงการแล้วเสร็จจะช่วยเพิ่มประสิทธิภาพการคมนาคมขนส่งบนโครงข่ายทางหลวงพื้นที่ จ.หนองบัวลําภู เชื่อมการเดินทางกลุ่มจังหวัดในภาคตะวันออกเฉียงเหนือ (อีสาน) ตอนบนได้อย่างสะดวก รวดเร็ว และรองรับปริมาณการจราจรที่เพิ่มขึ้นในอนาคต เพิ่มศักยภาพการขนส่งอย่างเป็นระบบ ส่งเสริมการพัฒนาเศรษฐกิจในพื้นที่โครงการ การเกษตร และการท่องเที่ยว ให้เกิดความเจริญในท้องถิ่นและประเทศต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชนไทยในญี่ปุ่นต่อกรณีสถานการณ์แผ่นดินไหวที่ประเทศญี่ปุ่น ติดตามสถานการณ์ ให้หน่วยงานที่เกี่ยวข้องให้ความช่วยเหลือคนไทยหากได้รับผลกระทบ
วันพฤหัสบดีที่ 11 พฤษภาคม 2566
11/05/2566
โฆษกรัฐบาลเผย นายกฯ ห่วงใยประชาชนไทยในญี่ปุ่นต่อกรณีสถานการณ์แผ่นดินไหวที่ประเทศญี่ปุ่น ติดตามสถานการณ์ ให้หน่วยงานที่เกี่ยวข้องให้ความช่วยเหลือคนไทยหากได้รับผลกระทบ
โฆษกรัฐบาลเผย นายกฯ ห่วงใยประชาชนไทยในญี่ปุ่นต่อกรณีสถานการณ์แผ่นดินไหวที่ประเทศญี่ปุ่น ติดตามสถานการณ์ ให้หน่วยงานที่เกี่ยวข้องให้ความช่วยเหลือคนไทยหากได้รับผลกระทบ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์แผ่นดินไหวที่ประเทศญี่ปุ่น ห่วงใย สั่งการดูแลคนไทยที่ญี่ปุ่นหากได้รับผลกระทบ หรือเกิด aftershocks
เช้าวันนี้ (11 พฤษภาคม 2566) เวลา 06.16 น. (ตามเวลาประเทศไทยหรือเวลา 04.16 น. เวลาท้องถิ่นประเทศญี่ปุ่น) เกิดแผ่นดินไหวที่ประเทศญี่ปุ่น รุนแรงขนาด 5.4 แมกนิจูด จุดศูนย์กลางบริเวณจังหวัดชิบะ ชานกรุงโตเกียว (ห่างจากกรุงโตเกียวประมาณ 40 กิโลเมตร) แต่ไม่มีการประกาศเตือนคลื่นสึนามิ ซึ่งกรมอุตุนิยมวิทยาญี่ปุ่น หรือ JMA (Japan Meteorological Agency) ได้ออกประกาศเตือนว่ายังอาจเกิดแผ่นดินไหวขนาดความรุนแรงเดียวกันนี้ได้อีกหลายครั้งตลอดเวลา 1 สัปดาห์
ทั้งนี้ ขณะนี้ยังไม่มีรายงานคนไทยได้รับบาดเจ็บหรือเสียชีวิตเนื่องมาจากแผ่นดินไหวดังกล่าว อย่างไรก็ดี สถานเอกอัครราชทูต ณ กรุงโตเกียว ประเทศญี่ปุ่น ประกาศว่าขอให้ประชาชนในพื้นที่ดูแลรักษาตัวและเฝ้าระวังสถานการณ์โดยติดตามข่าวสารของทางการญี่ปุ่นอย่างต่อเนื่อง ในกรณีที่อาจเกิดแผ่นดินไหวตามมา (aftershocks) หรือคลื่นสูงกรณีฉุกเฉิน โดยสามารถติดต่อสถานเอกอัครราชทูต ณ กรุงโตเกียว ได้ทางหมายเลขโทรศัพท์ HOTLINE +8190-4435-7812
“นายกรัฐมนตรีห่วงใยความปลอดภัยของประชาชน ได้ติดตามสถานการณ์ ซึ่งอาจเกิด aftershocks และได้ขอให้หน่วยงานที่เกี่ยวข้องให้ประเมินสถานการณ์ และรายงานอย่างต่อเนื่อง รวมทั้งช่วยดูแลความปลอดภัย ช่วยเหลือ ประชาชนไทยอย่างเต็มที่” นายอนุชาฯ กล่าว
รัฐบาลไทย-ข่าวทำเนียบรัฐบาล-ขอเชิญนักเรียน นิสิต นักศึกษา ส่งผลงานโครงการเพื่อสาธารณประโยชน์สังคม เข้าร่วมประกวดในโครงการ “จิตสำนึกรักเมืองไทยปีที่ ๑๕”
วันพฤหัสบดีที่ 11 พฤษภาคม 2566
ขอเชิญนักเรียน นิสิต นักศึกษา ส่งผลงานโครงการเพื่อสาธารณประโยชน์สังคม เข้าร่วมประกวดในโครงการ “จิตสํานึกรักเมืองไทยปีที่ ๑๕”
...
สํานักงานปลัดกระทรวงกลาโหม โดย สํานักงานเลขานุการสํานักงานปลัดกระทรวงกลาโหม ขอเชิญนักเรียน นิสิต นักศึกษา ส่งผลงานโครงการเพื่อสาธารณประโยชน์สังคม เข้าร่วมประกวดในโครงการ “จิตสํานึกรักเมืองไทยปีที่ ๑๕” ประจําปีงบประมาณ ๒๕๖๖ ภายใต้แนวคิดหลักคือต้องมีความเป็นไปได้ มีความคุ้มค่า และมีความยั่งยืน ผู้ที่สนใจส่งผลงานเข้าร่วมประกวด ส่งได้แล้วตั้งแต่วันนี้จนถึงวันที่ ๑๓ มิถุนายน ๒๕๖๖ หรือสอบถามรายละเอียดเพิ่มเติมได้ที่ Fb page : จิตสํานึกรักเมืองไทย และ www.จิตสํานึกรักเมืองไทย.com มา “ร่วมคิด ร่วมทํา สร้างสรรค์สังคมไทย” โดยส่งโครงการเพื่อสาธารณประโยชน์ในแบบที่น้อง ๆ มีความถนัด และร่วมกันทําสิ่งเล็ก ๆ ที่ยิ่งใหญ่แบบวัยรุ่นมืออาชีพกันนะคะ
รัฐบาลไทย-ข่าวทำเนียบรัฐบาล-การประชุมคณะกรรมการน้ำตาลทราย ครั้งที่ 4/2566
วันพฤหัสบดีที่ 11 พฤษภาคม 2566
การประชุมคณะกรรมการน้ําตาลทราย ครั้งที่ 4/2566
กระทรวงเกษตรและสหกรณ์ ร่วมการประชุมคณะกรรมการน้ําตาลทราย ครั้งที่ 4/2566
วันพฤหัสบดีที่ 11 พฤษภาคม พ.ศ. 2566 เวลา 10.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการน้ําตาลทราย ครั้งที่ 4/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม 1601 ชั้น 16 กรมการค้าต่างประเทศ กระทรวงพาณิชย์ สนามบินน้ํา โดยมี นายรณรงค์ พูลพิพัฒน์ อธิบดีกรมการค้าต่างประเทศ เป็นประธานการประชุม โดยประชุมร่วมกันหารือและพิจารณาในประเด็น 1)กําหนดปริมาณน้ําตาลทรายที่ให้โรงงานผลิตในฤดูการผลิตปี 2565/2566 2) ขอปรับลดสิทธิซื้อน้ําตาลทรายสําหรับผลิตสินค้าเพื่อการส่งออกปี 2566
รัฐบาลไทย-ข่าวทำเนียบรัฐบาล-พม. หนุนเยาวชนไทยมีส่วนร่วมออกแบบนโยบายประชาคมอาเซียน
วันพฤหัสบดีที่ 11 พฤษภาคม 2566
พม. หนุนเยาวชนไทยมีส่วนร่วมออกแบบนโยบายประชาคมอาเซียน
พม. หนุนเยาวชนไทยมีส่วนร่วมออกแบบนโยบายประชาคมอาเซียน
เมื่อวันที่ 8 พ.ค. 66 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พูดคุยแลกเปลี่ยนข้อคิดเห็นเกี่ยวกับแนวทางการส่งเสริมบทบาทเยาวชนในเวทีระดับภูมิภาค ร่วมกับผู้แทนเยาวชนไทย ณ โรงแรมโซฟิเทล บาหลี สาธารณรัฐอินโดนีเซีย ทั้งนี้ นางสาวพิชญา จรูญพงษ์ศักดิ์ (วิศวกรข้อมูล) และนายชิตะ จิรานันตรัตน์ (เจ้าหน้าที่นโยบายเครือข่ายด้านสิ่งแวดล้อม) ผู้แทนเยาวชนไทย เห็นพ้องกับภาครัฐที่มีกลไกเพิ่มโอกาสในการมีส่วนร่วมในการแสดงความคิดเห็นและพื้นที่การแสดงออกของเยาวชน โดยได้เสนอให้มีการประชาสัมพันธ์เวทีสร้างการมีส่วนร่วมดังกล่าวอย่างทั่วถึง
นายอนุกูล ปีดแก้ว ปลัดกระทรวง พม. กล่าวขอบคุณและชื่นชมความสามารถและการมีส่วนร่วมของเยาวชนดังกล่าว และเน้นย้ําถึงความสําคัญของการกระจายโอกาส และการเตรียมความพร้อมให้เยาวชนทุกกลุ่มก้าวเข้ามาเป็นผู้แทนเยาวชนในเวทีระดับภูมิภาคและระดับโลก เพื่อร่วมกันพัฒนาประเทศต่อไป
สําหรับผู้แทนเยาวชนไทยจะเข้าร่วมการประชุมหารือกับผู้นําอาเซียน (ASEAN Leaders’ Interface with Representatives of ASEAN Youth) เพื่อให้เยาวชนมีส่วนร่วมในการออกแบบนโยบายของประชาคมอาเซียน ในวันที่ 10 พฤษภาคม 2566 ซึ่งเป็นส่วนหนึ่งในการประชุมสุดยอดอาเซียน ครั้งที่ 42 ระหว่างวันที่ 9 – 11 พฤษภาคม 2566 ณ เมืองลาบวน บาโจ สาธารณรัฐอินโดนีเซีย
รัฐบาลไทย-ข่าวทำเนียบรัฐบาล-ผนึกกำลังความร่วมมือ เดินหน้าแผนพัฒนาระบบดูแลสุขภาพคนไทยในต่างประเทศทั่วโลก
วันพฤหัสบดีที่ 11 พฤษภาคม 2566
ผนึกกําลังความร่วมมือ เดินหน้าแผนพัฒนาระบบดูแลสุขภาพคนไทยในต่างประเทศทั่วโลก
.....
กระทรวงสาธารณสุข ร่วมกับกระทรวงการต่างประเทศ วางแผนการพัฒนาระบบดูแลสุขภาพคนไทยในต่างประเทศให้ครอบคลุมทุกมิติ ทั้งสร้างเสริมสุขภาพ ป้องกัน ควบคุมโรค ภัยสุขภาพ ดูแลรักษา และการส่งต่อ
.
ปัจจุบันมีคนไทยอาศัยอยู่ในต่างประเทศประมาณ 1,500,000 คน และมีการเดินทางของนักท่องเที่ยวไทยไปต่างประเทศเพิ่มขึ้น ในแต่ละปีมากกว่า 10 ล้านคน ซึ่งที่ผ่านมามีระบบดูแลสุขภาพจากหน่วยงานภาครัฐที่เกี่ยวข้อง แต่ยังพบปัญหาเกี่ยวกับระบบสาธารณสุข เช่น การเข้าถึงการรักษาพยาบาล การส่งตัวกลับประเทศเพื่อเข้ารับการรักษาต่อเนื่อง
.
จึงเป็นที่มาของการจัดทํา “บันทึกความเข้าใจระหว่างกระทรวงสาธารณสุขและกระทรวงการต่างประเทศ ว่าด้วยการดูแลสุขภาพข้าราชการและบุคลากรของสถานเอกอัครราชทูตและสถานกงสุลในต่างประเทศ รวมถึงคนไทยในต่างประเทศ” มีเป้าหมายที่จะพัฒนาความร่วมมือในการดูแลสุขภาพคนไทยที่อยู่ในต่างประเทศ เพื่อช่วยลดขั้นตอน ลดระยะเวลา และเพิ่มประสิทธิภาพมากยิ่งขึ้น
.
โดยจะนําร่องในกลุ่มข้าราชการและบุคลากรของสถานเอกอัครราชทูตและสถานกงสุลในต่างประเทศเป็นระยะทดลอง เพื่อพัฒนาระบบและเป็นจุดประสานงาน เพื่อขยายผลในกลุ่มคนไทย และนักท่องเที่ยวไทยทั่วโลก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​เลขานุการสำนักงานปลัดกระทรวงกลาโหม เข้าพบปลัดกระทรวงวัฒนธรรม เพื่อหารือเกี่ยวกับโครงการจิตสำนึกรักเมืองไทยปีที่ 15 ประจำปีงบประมาณ พ.ศ. 2566
วันพฤหัสบดีที่ 11 พฤษภาคม 2566
​เลขานุการสํานักงานปลัดกระทรวงกลาโหม เข้าพบปลัดกระทรวงวัฒนธรรม เพื่อหารือเกี่ยวกับโครงการจิตสํานึกรักเมืองไทยปีที่ 15 ประจําปีงบประมาณ พ.ศ. 2566
​เลขานุการสํานักงานปลัดกระทรวงกลาโหม เข้าพบปลัดกระทรวงวัฒนธรรม เพื่อหารือเกี่ยวกับโครงการจิตสํานึกรักเมืองไทยปีที่ 15 ประจําปีงบประมาณ พ.ศ. 2566
เลขานุการสํานักงานปลัดกระทรวงกลาโหม เข้าพบปลัดกระทรวงวัฒนธรรม เพื่อหารือเกี่ยวกับโครงการจิตสํานึกรักเมืองไทยปีที่ 15 ประจําปีงบประมาณ พ.ศ. 2566
เมื่อวันที่ 10 พฤษภาคม 2566 พลตรี พัฒนชัย จินตกานนท์ เลขานุการสํานักงานปลัดกระทรวงกลาโหม พร้อมคณะ เข้าพบนางยุพา ทวีวัฒนะกิจบวร ปลัดกระทรวงวัฒนธรรม เพื่อหารือเกี่ยวกับโครงการจิตสํานึกรักเมืองไทยปีที่ 15 ประจําปีงบประมาณ พ.ศ. 2566 โดยมี ผู้บริหารกระทรวงวัฒนธรรม และเจ้าหน้าที่ที่เกี่ยวข้อง เข้าร่วม ณ ห้องประชุม 1 ชั้น 8 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสาย กส.4073 เชื่อมจังหวัดกาฬสินธุ์ - ร้อยเอ็ด กว่า 19 กิโลเมตร เสร็จสมบูรณ์
วันพฤหัสบดีที่ 11 พฤษภาคม 2566
กรมทางหลวงชนบท สร้างถนนสาย กส.4073 เชื่อมจังหวัดกาฬสินธุ์ - ร้อยเอ็ด กว่า 19 กิโลเมตร เสร็จสมบูรณ์
ป้องกันอุทกภัยในระยะยาว บรรเทาความเดือดร้อนและยกระดับคุณภาพชีวิตให้กับประชาชนในพื้นที่อย่างเป็นรูปธรรม
กรมทางหลวงชนบท (ทช.) กระทรวงคมนาคม ก่อสร้างถนนสาย กส.4073 เชื่อมจังหวัดกาฬสินธุ์ - ร้อยเอ็ด กว่า 19 กิโลเมตร เสร็จสมบูรณ์ ป้องกันอุทกภัยในระยะยาว บรรเทาความเดือดร้อน และยกระดับคุณภาพชีวิตให้กับประชาชนในพื้นที่อย่างเป็นรูปธรรม
ทช. ดําเนินโครงการก่อสร้างถนนทางหลวงชนบทสาย กส.4073 แยก ทล.2367 - บ้านสีถาน อําเภอฆ้องชัย จังหวัดกาฬสินธุ์ เสร็จสมบูรณ์ เพื่อยกระดับมาตรฐานทางหลวงชนบทเป็นการป้องกันการเกิดอุทกภัยในสายทางระยะยาว ช่วยบรรเทาความเดือดร้อนให้กับประชาชนในพื้นที่อย่างเป็นรูปธรรม ถนนทางหลวงชนบทสาย กส.4073 มีระยะทางตลอดสายทาง 54 กิโลเมตร เส้นทางสามารถเชื่อมไปยังจังหวัดร้อยเอ็ด โดยแนวเส้นทางมีหมู่บ้าน จํานวน 11 แห่ง ในอดีตที่ผ่านมาในช่วงฤดูฝนมีน้ําล้นตลิ่ง เนื่องจากเส้นทางอยู่ติดกับแม่น้ําชีทําให้มีน้ําท่วมถนนช่วงบริเวณ กม. ที่ 0+000 - 19+893 ส่งผลให้ประชาชนได้รับความเดือดร้อน ไม่ได้รับความสะดวกในการเดินทาง ทช. จึงได้ดําเนินการก่อสร้างถนนสายดังกล่าวเป็นระยะทาง 19.893 กิโลเมตร โดยได้ทําการยกระดับคันทางและก่อสร้างถนนเป็นผิวจราจรแบบคอนกรีตเสริมเหล็ก กว้าง 6 เมตร มีไหล่ทางกว้างข้างละ 0.5 เมตร พร้อมก่อสร้างเขื่อนป้องกันตลิ่ง 780 เมตร ด้วยการติดตั้งกล่องลวดตาข่ายเหล็ก (Mattress) ในบริเวณที่อยู่ติดกับแม่น้ําชีเพื่อป้องกันการกัดเซาะของเขื่อนป้องกันตลิ่ง และติดตั้งท่อลอดเหลี่ยมพร้อมประตูระบายน้ํา จํานวน 6 แห่ง รวมถึงติดตั้งระบบระบายน้ํา ไฟฟ้าแสงสว่าง เครื่องหมายจราจร อุปกรณ์อํานวยความปลอดภัย และปรับปรุงภูมิทัศน์บริเวณสายทาง ซึ่งปัจจุบันได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว โดยใช้งบประมาณในการก่อสร้างรวม 259 ล้านบาท
รัฐบาลไทย-ข่าวทำเนียบรัฐบาล-EXIM BANK ร่วมงานมหกรรมการเงินกรุงเทพ ครั้งที่ 23 (Money Expo 2023)
วันพฤหัสบดีที่ 11 พฤษภาคม 2566
11/05/2566
EXIM BANK ร่วมงานมหกรรมการเงินกรุงเทพ ครั้งที่ 23 (Money Expo 2023)
EXIM BANK เชิญเยี่ยมชมบูท EXIM BANK (บูท H7) รูปแบบ “สวนหลังบ้านเพื่อความยั่งยืน (Sustainability Urban Courtyard)” ในงานมหกรรมการเงินกรุงเทพ ครั้งที่ 23 (Money Expo 2023) ระหว่างวันที่ 11-14 พ.ค.2566 ณ อาคารชาเลนเจอร์ ฮอลล์ 2-3 อิมแพ็ค เมืองทองธานี
ธนาคารเพื่อการส่งออกและนําเข้าแห่งประเทศไทย (EXIM BANK) ขอเชิญผู้ประกอบการและผู้สนใจเยี่ยมชมบูท EXIM BANK (บูท H7) รูปแบบ “สวนหลังบ้านเพื่อความยั่งยืน (Sustainability Urban Courtyard)” ในงาน “มหกรรมการเงินกรุงเทพ ครั้งที่ 23 (Money Expo 2023)” ระหว่างวันที่ 11-14 พฤษภาคม 2566 ณ อาคารชาเลนเจอร์ ฮอลล์ 2-3 อิมแพ็ค เมืองทองธานี พบกับ “คลินิก EXIM เพื่อคนตัวเล็ก” เพื่อรับคําปรึกษาทางการเงิน แก้หนี้ และเติมทุนให้แก่ผู้ประกอบการ SMEs และบุคคลทําธุรกิจที่สนใจจะเริ่มต้นหรือขยายธุรกิจส่งออก ด้วยแพ็กเกจจัดเต็มพร้อมโปรโมชันพิเศษโดยเฉพาะธุรกิจเป็นมิตรกับสิ่งแวดล้อม
ผลิตภัณฑ์ไฮไลต์ อาทิ
• สินเชื่อ EXIM Green Start วงเงินสูงสุด 200 ล้านบาท ดอกเบี้ยต่ําสุด 4% ต่อปี พิเศษ! ลงทะเบียนในงาน ลดดอกเบี้ยปีแรก เหลือเพียง 3.75% ต่อปี
• สินเชื่อ 1 SMEs วงเงินสูงสุด 3 ล้านบาท ดอกเบี้ยเริ่มต้น 5.25% ต่อปี พร้อมสิทธิพิเศษ ต่อที่ 1 ลดดอกเบี้ย 6 เดือนแรก 0.25% ต่อปี ต่อที่ 2 ฟรี! ค่าดําเนินการค้ําประกัน บสย. เมื่อสมัครและได้อนุมัติสินเชื่อภายใน 31 ก.ค. 66 และยื่นคําขอค้ําประกันภายใน 15 สิงหาคม 2566 พิเศษ! ธุรกิจเป็นมิตรต่อสิ่งแวดล้อม ลดดอกเบี้ยตลอด 3 ปี เหลือเพียง 5% ต่อปี
• สินเชื่อเอ็กซิมเติมทุนส่งออก (EXIM Export Ready Credit) วงเงินสูงสุด 20 ล้านบาท ดอกเบี้ยเริ่มต้น 4.25% ต่อปี พิเศษ! ธุรกิจเป็นมิตรต่อสิ่งแวดล้อม ลดดอกเบี้ยปีแรก เหลือเพียง 4% ต่อปี
นอกจากนี้ EXIM BANK ขอเชิญ ช้อป ชม ชิม สินค้าส่งออกจากผู้ประกอบการ SMEs ของ EXIM BANK ประกอบด้วยของดีของอร่อยจากหลายจังหวัด สินค้าเพื่อคนรักสุขภาพ และเครื่องเงินแท้จากชนเผ่าอิวเมี่ยน จ.น่าน ตลอดงานทั้ง 4 วัน และพลาดไม่ได้มินิคอนเสิร์ตจาก “แพรวา ณิชาภัทร” ในวันเสาร์ที่ 13 พฤษภาคม 2566 เวลา 15.00-15.40 น.
สอบถามเพิ่มเติมได้ที่ EXIM Contact Center โทร. 0 2169 9999 หรือ EXIM BANK ทุกสาขาทั่วประเทศ และติดตามข่าวสารของ EXIM BANK ได้ที่ Facebook Fanpage : EXIM Bank of Thailand และ Line Official : @EXIMThailand
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2169 9999 ต่อ 4110-4
รัฐบาลไทย-ข่าวทำเนียบรัฐบาล-กรมการขนส่งทางบก ยกระดับระบบการจองหมายเลขทะเบียนรถยนต์ผ่านระบบอินเทอร์เน็ต  ที่เว็บไซต์ https://reserve.dlt.go.th/reserve/ เริ่มวันที่ 1 มิถุนายน 2566 เป็นต้นไป
วันจันทร์ที่ 29 พฤษภาคม 2566
กรมการขนส่งทางบก ยกระดับระบบการจองหมายเลขทะเบียนรถยนต์ผ่านระบบอินเทอร์เน็ต  ที่เว็บไซต์ https://reserve.dlt.go.th/reserve/ เริ่มวันที่ 1 มิถุนายน 2566 เป็นต้นไป
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบกกระทรวงคมนาคม เปิดเผยว่า ปัจจุบันการจองหมายเลขทะเบียนรถยนต์ผ่านระบบอินเทอร์เน็ตได้รับความนิยมจากประชาชนเพราะสะดวก รวดเร็ว กรมการขนส่งทางบก (ขบ.) ได้ยกระดับระบบการจองหมายเลขทะเบียนรถยนต์ผ่านระบบอินเทอร์เน็ตให้มีความปลอดภัยทางด้านข้อมูลส่วนบุคคลมากขึ้น โดยเพิ่มขั้นตอนการยืนยันตัวตนก่อนการจองหมายเลขทะเบียนรถยนต์ผ่านระบบอินเทอร์เน็ตที่เว็บไซต์ https://reserve.dlt.go.th/reserve/ โดยมีวัตถุประสงค์เพื่อยืนยันตัวบุคคลตามมาตรฐานของพระราชบัญญัติคุ้มครองข้อมูลส่วนบุคคล พ.ศ. 2562 หรือ PDPA (Personal Data Protection Act) และป้องกันการแอบอ้างชื่อบุคคลอื่นมาดําเนินการจองทะเบียนรถยนต์อาจก่อให้เกิดความเสียหายกับข้อมูลส่วนบุคคลหรือสูญเสียทรัพย์ได้ โดยขั้นตอนการจองหมายเลขทะเบียนรถยนต์ มีดังนี้ 1) เข้าเว็บไซต์ https://reserve.dlt.go.th/reserve/ เลือกเมนู “จองหมายเลขทะเบียน” 2) ระบบจะเข้าสู่หน้ายืนยันตัวตนให้ทําการยืนยันตัวตนโดยสแกน QR code ผ่านแอปพลิเคชัน ThaID 3) เมื่อยืนยันตัวตนแล้วระบบจะกลับมาที่หน้าหลัก กด “ยอมรับหลักเกณฑ์” เพื่อเข้าสู่หน้าจอถัดไป 4) ทําการเลือกประเภทรถที่ต้องการจองหมายเลขทะเบียน 5) เลือกประเภทการจอง และ 6) ระบุข้อมูลรายละเอียดของผู้จอง หมายเลขตัวถังรถ/หมายเลขทะเบียนที่ต้องการจอง (กรณีเป็นบุคคลธรรมดา ระบบจะใส่ชื่อ - นามสกุล และเลขบัตรประจําตัวประชาชนให้โดยอัตโนมัติ)
สําหรับการยืนยันตัวตน เจ้าของรถจะต้องดาวน์โหลดแอปพลิเคชัน ThaID ผ่านระบบ IOS หรือ Android เพื่อลงทะเบียนระบบการพิสูจน์และยืนยันตัวตนทางระบบดิจิทัล DOPA - Digital ของกรมการปกครอง กระทรวงมหาดไทย สามารถดําเนินการลงทะเบียนด้วยตนเอง โดยการถ่ายภาพบัตรประจําตัวประชาชนและภาพใบหน้าผ่านแอปพลิเคชัน ThaID ในโทรศัพท์มือถือของตนเอง (ดูขั้นตอนการลงทะเบียนยืนยันตัวตนอย่างละเอียดได้ที่ https://www.bora.dopa.go.th/app-thaid/) โดยจะเริ่มให้มีการยืนยันตัวตนก่อนจองหมายเลขทะเบียนรถในวันที่ 1 มิถุนายน 2566 เป็นต้นไป
ทั้งนี้ ขบ. ขอเตือนระวังสูญเสียเงินและเอกสารสําคัญ มิจฉาชีพหลอกขโมยข้อมูลส่วนบุคคลของผู้อื่นไปใช้ในทางมิชอบ หรือใช้ในการกระทําความผิดเกี่ยวกับอาชญากรรมในลักษณะหลอกลวงเพื่อขโมยข้อมูลส่วนบุคคล (Identity Theft) ไปใช้หาประโยชน์ในทางมิชอบ
รัฐบาลไทย-ข่าวทำเนียบรัฐบาล-ไทยเตรียมส่งออกเป็ดปรุงสุกไปออสเตรเลีย 1,200 ตันต่อปี มูลค่ากว่า 400 ล้านบาท
วันจันทร์ที่ 29 พฤษภาคม 2566
ไทยเตรียมส่งออกเป็ดปรุงสุกไปออสเตรเลีย 1,200 ตันต่อปี มูลค่ากว่า 400 ล้านบาท
วันอาทิตย์ที่ 28 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ราชอาณาจักรไทยและเครือรัฐออสเตรเลียเน้นย้ําการปฏิบัติตามข้อตกลงเขตการค้าเสรีระหว่างกัน
และร่วมทําพิธีส่งเสริมความร่วมมือด้านสินค้าเกษตร
โดยออสเตรเลียได้ส่งมอบจดหมายใบรับรองสุขอนามัยสัตว์ เพื่อนําเข้าเป็ดปรุงสุกจากไทย
แสดงถึงการยอมรับในคุณภาพมาตรฐานการผลิตเป็ดปรุงสุกของไทย ซึ่งคาดว่าภายในเดือน มิ.ย. นี้
ไทยจะสามารถส่งออกเป็ดปรุงสุกไปยังออสเตรเลียได้ปริมาณ 1,200 ตันต่อปี คิดเป็นมูลค่ากว่า 400 ล้านบาท
พร้อมกันนี้
กรมวิชาการเกษตรของไทยยังได้ลงนามเกี่ยวกับเงื่อนไขการนําเข้าผลอะโวคาโดสดจากเครือรัฐออสเตรเลีย
พ.ศ.2566 ด้วย โดยเมื่อตรวจสอบและบรรลุข้อตกลงแล้ว
ไทยจะสามารถนําเข้าผลอะโวคาโดสดจากออสเตรเลียได้ตามข้อตกลง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สถาบันการบินพลเรือน เปิดรับสมัครสอบคัดเลือกเข้าศึกษาหลักสูตรวิชาภาคพื้น หลักสูตรประกาศนียบัตรทักษะช่างอากาศยาน สาขาวิชาเทคโนโลยีระบบอากาศยาน  ประจำปีการศึกษา 2566
วันจันทร์ที่ 29 พฤษภาคม 2566
สถาบันการบินพลเรือน เปิดรับสมัครสอบคัดเลือกเข้าศึกษาหลักสูตรวิชาภาคพื้น หลักสูตรประกาศนียบัตรทักษะช่างอากาศยาน สาขาวิชาเทคโนโลยีระบบอากาศยาน  ประจําปีการศึกษา 2566
...
สถาบันการบินพลเรือน กระทรวงคมนาคม เปิดรับสมัครสอบคัดเลือกเข้าศึกษาหลักสูตรวิชาภาคพื้น หลักสูตรประกาศนียบัตรทักษะช่างอากาศยาน สาขาวิชาเทคโนโลยีระบบอากาศยาน ประจําปีการศึกษา 2566 รอบ 4 : รับตรงอิสระ (On-Site)
อย่าพลาดโอกาสสุดท้าย สําหรับ น้อง ๆ ที่สนใจก้าวเข้าสู่อาชีพด้านการบิน สมัครเรียน สอบสัมภาษณ์ รู้ผล ชําระเงิน ขึ้นทะเบียนนักศึกษาใหม่ ภายใน 1 วัน
หลักสูตรประกาศนียบัตรทักษะช่างอากาศยาน สาขาวิชาเทคโนโลยีระบบอากาศยาน คุณวุฒิระดับประกาศนียบัตรวิชาชีพชั้นสูง (ปวส. 2 ปี)
จบไปทํางานได้เลย
ได้รับสิทธิ์ในการเข้าศึกษาต่อปริญญาตรีหลักสูตรวิศวกรรมศาสตรบัณฑิตทันที
สําหรับนักเรียนมัธยมศึกษาตอนปลาย (ม.6) ทุกแผนการเรียน หรือระดับประกาศนียบัตรวิชาชีพ (ปวช.) ทุกแผนการเรียน
เสริมสร้างทักษะทางทฤษฎี และปฏิบัติ
ผสมผสานทักษะเชิงกล (Mechanical) และเอวิโอนิกส์ (Avionics) ให้มีความสามารถในการทํางานได้แบบผสมผสาน
มุ่งเน้นให้เรียนรู้ระบบอากาศยานทั้งระบบ
ส่งเสริมให้เกิดความถนัดในวิชาชีพ ตลอดจนมีสมรรถนะ (Competency) ที่ตอบโจทย์ความต้องการของภาคอุตสาหกรรมการบินในประเทศไทย และอุตสาหกรรมอื่น ๆ ที่เกี่ยวข้อง
สําหรับผู้ที่สนใจ สามารถ Walk-In มาสมัครด้วยตนเองได้ที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล สถาบันการบินพลเรือน กรุงเทพฯ ตั้งแต่บัดนี้ จนถึงวันที่ 6 มิถุนายน 2566 ภายในเวลา 09.00 - 15.00 น. ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741 - 4 ต่อ 3620, 3621, 2210, 2220 หรือ Inbox Facebook: catcthailand
รัฐบาลไทย-ข่าวทำเนียบรัฐบาล-ข้าวไทย ครองอันดับ 1 ตลาดฮ่องกง เดินหน้ากระตุ้นการบริโภคต่อเนื่อง
วันจันทร์ที่ 29 พฤษภาคม 2566
ข้าวไทย ครองอันดับ 1 ตลาดฮ่องกง เดินหน้ากระตุ้นการบริโภคต่อเนื่อง
.....
กรมการค้าต่างประเทศ จัดคณะผู้แทนภาครัฐและเอกชนเดินทางเยือนฮ่องกงช่วงปลายเดือน พ.ค.66 โดยนําสมาคมผู้ส่งออกข้าวไทย ไปพบปะหารือกับ สมาคมผู้นําเข้าข้าวของฮ่องกงซึ่งเป็นพันธมิตรทางการค้าข้าวที่ดีของไทย เพื่อส่งเสริมการค้าข้าวระหว่างกัน ที่ผ่านมาไทยส่งออกข้าวไปฮ่องกงราว 170,000 – 223,000 ตัน/ปี คิดเป็นสัดส่วนเกินครึ่งของปริมาณข้าวทั้งหมดที่ฮ่องกงนําเข้า และไทยครองส่วนแบ่งการตลาดข้าวในฮ่องกงเป็นอันดับ 1 มาโดยตลอด
.
นอกจากนี้ ยังได้จัดกิจกรรมประชาสัมพันธ์ข้าวไทยและข้าวหอมมะลิไทยในฮ่องกงอย่างต่อเนื่อง เช่น งาน Thai SELECT Carnival 2023 ร่วมกับร้านอาหารไทยหรือร้านอาหารที่มีชื่อเสียงในฮ่องกงประชาสัมพันธ์ข้าวหอมมะลิไทย รวมถึงให้ผู้มีอิทธิพลทางความคิด (KOL) ประชาสัมพันธ์ข้าวไทยผ่านสื่อออนไลน์ เพื่อส่งเสริมภาพลักษณ์ เพิ่มการรับรู้จดจํา กระตุ้นความต้องการบริโภคข้าวไทยในฮ่องกงให้มากขึ้น
.
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ยินดี ! “คัมภีร์ใบลานเรื่องอุรังคธาตุ” ขึ้นทะเบียนมรดกโลก
ขยายบริการปฐมภูมิ “241 คลินิกชุมชนอบอุ่น” ร่วมดูแลผู้ใช้สิทธิบัตรทอง
ชวนพุทธศาสนิกชน ร่วมกิจกรรมสัปดาห์วันวิสาขบูชา 1 – 7 มิ.ย.66
ย้ําผู้มีสิทธิบัตรทอง เปลี่ยนหน่วยบริการได้ 4 ครั้งต่อปี ใช้สิทธิได้ทันที ไม่เสียค่าใช้จ่าย
เปิดรายงานผล แผนแม่บทน้ํา 5 ปี คนไทยเข้าถึงน้ําดื่มปลอดภัย 100% เร่งพัฒนาประปาดื่มได้ ตามเป้าหมาย SDGs
รัฐบาลไทย-ข่าวทำเนียบรัฐบาล-รมว.พม. นำ คกก.ขับเคลื่อนเขตพัฒนาพิเศษระเบียงสังคม หารือนายกรัฐมนตรี มุ่งพัฒนาศักยภาพกลุ่มเปราะบาง
วันจันทร์ที่ 29 พฤษภาคม 2566
รมว.พม. นํา คกก.ขับเคลื่อนเขตพัฒนาพิเศษระเบียงสังคม หารือนายกรัฐมนตรี มุ่งพัฒนาศักยภาพกลุ่มเปราะบาง
รมว.พม. นํา คกก.ขับเคลื่อนเขตพัฒนาพิเศษระเบียงสังคม หารือนายกรัฐมนตรี มุ่งพัฒนาศักยภาพกลุ่มเปราะบาง "อยู่รอด เข้มแข็ง มีคุณธรรม มีความสุข"
เมื่อวันที่ 26 พฤษภาคม 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นําคณะกรรมการขับเคลื่อนเขตพัฒนาพิเศษระเบียงสังคม (Social Capital Corridor : SCC) ซึ่งนําโดย นางสาวศิริพร ไชยสุต นายกสมาคมบัณฑิตสตรีทางกฎหมายแห่งประเทศไทย ในฐานะประธาน และนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ ในฐานะรองประธาน เข้าพบเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ณ ตึกไทยคู่ฟ้า ทําเนียบรัฐบาล
นายจุติ กล่าวว่า โครงการ "พื้นที่พิเศษระเบียงสังคม" หรือ SCC (Social Capital Corridor) มีเป้าหมายหลักในการสร้างศักยภาพ "คน" สําหรับการรับมือกับปัญหาสังคมที่สําคัญและเร่งด่วน เพื่อให้ทันกับการพัฒนาเศรษฐกิจที่เปลี่ยนแปลงไปอย่างรวดเร็ว รวมทั้งการป้องกันปัญหาใหม่ๆ ที่อาจมีความซับซ้อนยิ่งขึ้น นําไปสู่สังคมที่เข้มแข็งมีคุณธรรมและเป็นสุข อันเป็นนโยบายหลักของประเทศและเป้าหมายสากล โดยบูรณาการความร่วมมือระหว่างภาครัฐ ธุรกิจเอกชน และองค์กรเพื่อสาธารณะ (PPP - Public Private Partnership) ซึ่งโครงการ SCC มุ่งทําเฉพาะสิ่งที่ "สําคัญ - จําเป็น - เร่งด่วน" เท่านั้น ดังนั้น การดําเนินการจึงจําเป็นต้องได้รับการสนับสนุนแบบพิเศษจากภาครัฐ โดยวิธีการพิเศษ (ทํานองเดียวกับเขตพัฒนาเศรษฐกิจพิเศษ EEC) เนื่องจากกลุ่มคนใน SCC มีความเปราะบางจําเป็นต้องได้รับการดูแลเป็นพิเศษหรือมีลักษณะปัญหาจําเป็นต้องได้รับการแก้ไขอย่างเร่งด่วน
นายจุติ กล่าวเพิ่มเติมว่า วันนี้ ตนพร้อมคณะกรรมการขับเคลื่อน SCC ได้รายงานความคืบหน้าการดําเนินงานของโครงการ SCC ในพื้นที่ปฏิบัติการใน กทม. ได้แก่ ชุมชนโรงเรียนทีปังกรวิทยาพัฒน์ (ทวีวัฒนา) ในพระบรมราชูปถัมภ์ และชุมชนหมู่บ้านร่วมเกื้อ เขตทวีวัฒนา กทม. ซึ่งมีการพัฒนาศักยภาพกลุ่มเปราะบางในชุมชนรวม 5 มิติ ได้แก่ 1) มิติเศรษฐกิจ (Economics) ทักษะ อาชีพ รายได้ 2) มิติการศึกษา (Education) ส่งเสริมการเรียนรู้ตลอดชีวิต 3) มิติสิ่งแวดล้อม (Environment) ปรับสภาพแวดล้อม เพิ่มพื้นที่สร้างสรรค์ 4) มิติความสัมพันธ์ (Engagement) พัฒนาสัมพันธภาพที่ดี และ 5) มิติด้านคุณธรรม (Ethics) ส่งเสริมคุณธรรมพลังบวก เพื่อให้สามารถแก้ปัญหาเพื่อ “อยู่รอด เข้มแข็ง มีคุณธรรม มีความสุข” อีกทั้งมีการระทมทุนจากผู้นําภาคธุรกิจเอกชนเข้ามามีส่วนร่วมในการพัฒนาศักยภาพกลุ่มเปราะบาง โดยมีแผนความร่วมมือและดําเนินการ 4 ขั้นตอน ซึ่งขณะนี้ ได้ดําเนินการเสร็จสิ้นขั้นตอนที่ 2 แล้ว คือ พิมพ์เขียวแผนดําเนินงานพร้อมลงมือ และคาดว่าใช้เวลาประมาณ 3 เดือน จะเสร็จสิ้นขั้นตอนที่ 3 โดยจะมีการประเมินผลในไตรมาสที่ 4 ต่อไป
ทั้งนี้ นายกรัฐมนตรีชื่นชมการดําเนินงานของคณะกรรมการขับเคลื่อน SCC ซึ่งเป็นการทํางานเพื่อสังคมมาโดยตลอด สอดคล้องกับยุทธศาสตร์ชาติและนโยบายของรัฐบาลปัจจุบันในเรื่องของการลดความเหลื่อมล้ํา และความเท่าเทียมในสังคม รวมทั้งการพัฒนาทรัพยากรมนุษย์ให้สอดคล้องกับการพัฒนาประเทศและการเปลี่ยนแปลงของโลก
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ปลัด พม. สั่งสอบข้อเท็จจริงด่วน เด็กถูกกระทำรุนแรงในสถานสงเคราะห์ จ.สระบุรี
วันจันทร์ที่ 29 พฤษภาคม 2566
ปลัด พม. สั่งสอบข้อเท็จจริงด่วน เด็กถูกกระทํารุนแรงในสถานสงเคราะห์ จ.สระบุรี
ปลัด พม. สั่งสอบข้อเท็จจริงด่วน เด็กถูกกระทํารุนแรงในสถานสงเคราะห์ จ.สระบุรี
วันนี้ (29 พ.ค. 66) เวลา 13.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากการนําเสนอข่าวกรณีเด็กในสถานสงเคราะห์แห่งหนึ่งในจังหวัดสระบุรี ถูกลงโทษด้วยการกระทําความรุนแรง และถูกจับขังในห้องมืด ทั้งนี้ กระทรวง พม. ได้รับทราบเรื่องดังกล่าวแล้ว โดยตนได้สั่งการให้อธิบดีกรมกิจการเด็กและเยาวชน (ดย.) และผู้ตรวจราชการกระทรวง พม. ลงพื้นที่เร่งตรวจสอบข้อเท็จจริงทันที โดยคํานึงถึงสวัสดิภาพของเด็ก ขณะนี้ ได้สั่งย้ายผู้ปกครองสถานสงเคราะห์ดังกล่าวไปปฎิบัติราชการที่ส่วนกลาง อีกทั้งเย็นวันนี้ ได้นัดประชุมด่วนกับผู้บริหารทุกกรม เพื่อเตรียมจัดระบบสถานสงเคราะห์ทั่วประเทศใหม่ในการดูแลผู้รับบริการทุกกลุ่มเป้าหมาย
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-กสร. ประกาศผลการประชุมเลือกกันเองของผู้แทนผู้จ้างงาน-ผู้แทนผู้รับงานไปทำที่บ้าน เป็นคณะกรรมการคุ้มครองการรับงานไปทำที่บ้าน
วันจันทร์ที่ 29 พฤษภาคม 2566
29/05/2566
กสร. ประกาศผลการประชุมเลือกกันเองของผู้แทนผู้จ้างงาน-ผู้แทนผู้รับงานไปทําที่บ้าน เป็นคณะกรรมการคุ้มครองการรับงานไปทําที่บ้าน
กรมสวัสดิการและคุ้มครองแรงงาน ประกาศผลการประชุมเลือกกันเองของผู้แทนผู้จ้างงาน-ผู้แทนผู้รับงานไปทําที่บ้าน เป็นคณะกรรมการคุ้มครองการรับงานไปทําที่บ้าน หลังประชุมฯ 28 พ.ค. 66
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า วันอาทิตย์ที่ 28 พฤษภาคม 2566 ที่ผ่านมา กรมสวัสดิการและคุ้มครองแรงงานได้จัดการประชุมเลือกกันเองของผู้แทนผู้จ้างงานและผู้แทนผู้รับงานไปทําที่บ้าน ณ ห้องประชุม ศ.นิคม จันทรวิทุร ชั้น 5 กรมสวัสดิการและคุ้มครองแรงงาน เพื่อเลือกผู้แทนเป็นกรรมการในคณะกรรมการคุ้มครองการรับงานไปทําที่บ้าน ตามพระราชบัญญัติคุ้มครองผู้รับงานไปทําที่บ้าน พ.ศ. 2553 ซึ่งมีเจตนารมณ์เพื่อวางมาตรการควบคุม กํากับ ดูแล และคุ้มครองผู้รับงานไปทําที่บ้าน ให้ได้รับการปฏิบัติจากผู้จ้างงานอย่างเป็นธรรม มีมาตรฐานด้านความปลอดภัยในการทํางานและการเยียวยาผู้รับงานไปทําที่บ้านเมื่อประสบอันตรายจากการทํางาน รวมทั้งกําหนดให้มีคณะกรรมการที่ทําหน้าที่ในการเสนอแนะมาตรการคุ้มครอง ส่งเสริม พัฒนาผู้รับงานไปทําที่บ้าน ที่เป็นทรัพยากรบุคคล อันเป็นกําลังสําคัญของชาติให้มีคุณภาพชีวิตที่ดีต่อไป
ด้านว่าที่ร้อยตรีสมศักดิ์ พรหมดํา รองอธิบดี กสร. กล่าวเพิ่มเติมว่า หลังเสร็จสิ้นการจัดประชุมเลือกกันเองของผู้แทนผู้จ้างงานและผู้แทนผู้รับงานไปทําที่บ้านเพื่อเลือกผู้แทนเป็นกรรมการในคณะกรรมการคุ้มครองการรับงานไปทําที่บ้าน มีผู้ได้รับเลือกให้เป็นผู้แทนผู้จ้างงาน จํานวน 3 คน ได้แก่ 1.นางอุมาพร สุขสุเมฆ 2.นายธิติวัฒน์ สิทธิพูนปวีร์ 3.นายวิวัฒน์ อัศวศิริเลิศ และผู้ได้รับเลือกให้เป็นผู้แทนผู้รับงานไปทําที่บ้าน จํานวน 3 คน ได้แก่ 1.นายมานพ แก้วผกา 2.นางสาวนุชนภา บํารุงนา 3.นางกชกร กลักทองคํา โดยจะมีระยะเวลาการดํารงตําแหน่งคราวละ 2 ปี ทั้งนี้ กรมสวัสดิการและคุ้มครองแรงงานจัดทํารายชื่อเพื่อเสนอรัฐมนตรีว่าการกระทรวงแรงงานแต่งตั้งเป็นคณะกรรมการคุ้มครองการรับงานไปทําที่บ้านต่อไป
รัฐบาลไทย-ข่าวทำเนียบรัฐบาล-ขยายบริการปฐมภูมิ “241 คลินิกชุมชนอบอุ่น” ร่วมดูแลผู้ใช้สิทธิบัตรทอง
วันจันทร์ที่ 29 พฤษภาคม 2566
ขยายบริการปฐมภูมิ “241 คลินิกชุมชนอบอุ่น” ร่วมดูแลผู้ใช้สิทธิบัตรทอง
.....
สํานักงานหลักประกันสุขภาพแห่งชาติ (สปสช.) เผย ปี 2566 มีคลินิกการพยาบาลและการผดุงครรภ์ ขึ้นทะเบียนเป็น “คลินิกพยาบาลชุมชนอบอุ่น” ในระบบบัตรทอง แล้ว 241 แห่ง ให้บริการระดับปฐมภูมิ ครอบคลุม 7 รายการ คือ บริการฝากครรภ์ที่ไม่ใช่ครรภ์เสี่ยง บริการจ่ายยาเม็ดคุมกําเนิด บริการถุงยางอนามัย บริการทดสอบการตั้งครรภ์ บริการตรวจหลังคลอด บริการยาเสริมธาตุเหล็กและกรดโฟลิก บริการคัดกรองและประเมินปัจจัยเสี่ยงต่อสุขภาพกายหรือสุขภาพจิต
.
ให้บริการผู้ป่วยนอก 4 รายการ ได้แก่
1. บริการยาตามแผนการรักษาของหน่วยบริการประจุ หรือ หน่วยบริการที่รับการส่งต่อ
2. บริการพยาบาลพื้นฐาน เช่น ทําแผล ใส่สายยางให้อาหาร ให้สายสวนปัสสาวะ เช็ดตาล้างตา ล้างจมูก
3. บริการดูแลสุขภาพผู้ป่วยที่บ้าน ในกลุ่มที่มีความจําเป็นต้องรับบริการที่บ้าน เช่น หญิงหลังคลอดที่มีภาวะแทรกซ้อน ผู้ป่วยโรคเรื้อรังที่ไม่สามารถควบคุมอาการได้ ผู้ป่วยที่ใส่สายยางให้อาหาร
4. การตรวจรักษาโรคเบื้องต้น
.
ตลอด 3 ปีที่ผ่านมา คลินิกการพยาบาลชุมชนอบอุ่น ได้รับการตอบรับจากประชาชนเพิ่มขึ้นต่อเนื่อง โดยปี 2566 มีประชาชนรับบริการ 51,677 คน 140,695 ครั้ง เนื่องจากช่วยให้ผู้มีสิทธิบัตรทองเข้าถึงบริการได้สะดวก รวดเร็วมากขึ้น ดูรายละเอียดเพิ่มเติมได้ที่ ไลน์ไอดี @nhso เฟซบุ๊ก สํานักงานหลักประกันสุขภาพแห่งชาติ หรือ สายด่วน สปสช. 1330
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พม. ร่วมประชุมอาเซียนด้านสวัสดิการสังคมและการพัฒนา พร้อมหนุนสร้างความเข้มแข็งมาตรการคุ้มครองทางสังคม
วันจันทร์ที่ 29 พฤษภาคม 2566
พม. ร่วมประชุมอาเซียนด้านสวัสดิการสังคมและการพัฒนา พร้อมหนุนสร้างความเข้มแข็งมาตรการคุ้มครองทางสังคม
พม. ร่วมประชุมอาเซียนด้านสวัสดิการสังคมและการพัฒนา พร้อมหนุนสร้างความเข้มแข็งมาตรการคุ้มครองทางสังคม
เมื่อวันที่ 25 พฤษภาคม 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ปฏิบัติหน้าที่ในฐานะรัฐมนตรีอาเซียนด้านสวัสดิการสังคมและการพัฒนาของประเทศไทย (AMMSWD Minister of Thailand) เข้าร่วมการประชุมรัฐมนตรีอาเซียนด้านสวัสดิการสังคมและการพัฒนา ครั้งที่ 11 (11th ASEAN Ministerial Meeting on Social Welfare and Development : 11th AMMSWD Meeting) และการประชุมรัฐมนตรีอาเซียนบวกสามด้านสวัสดิการสังคมและการพัฒนา ครั้งที่ 7 (7th ASEAN Plus Three Ministerial Meeting on Social Welfare and Development: 7th AMMSWD+3Meeting) ณ ห้องประชุม ชั้น 8 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ ผ่านระบบ Video Conference
นายจุติ กล่าวว่า การประชุมรัฐมนตรีอาเซียนด้านสวัสดิการสังคมและการพัฒนา ครั้งที่ 11(11th AMMSWD Meeting) โดยสาธารณรัฐประชาธิปไตยประชาชนลาว (สปป.ลาว) ในฐานะประธาน AMMSWD และประเทศอินโดนีเซียในฐานะประธานคณะกรรมาธิการอาเซียนเพื่อคุ้มครองและส่งเสริมสิทธิสตรีและสิทธิเด็ก (ACWC) กล่าวรายงานผลความคืบหน้าและความสําเร็จที่สําคัญในการดําเนินงานของเจ้าหน้าที่อาวุโสอาเซียนด้านสวัสดิการสังคมและการพัฒนา (SOMSWD) และ ACWC ในช่วงระยะเวลา 3 ปี ในขณะที่ การประชุม AMMSWD+3 โดยประเทศมาเลเซียและญี่ปุ่น ในฐานะประธานร่วมของการประชุม AMMSWD+3 ได้กล่าวรายงานผลการหารือที่สําคัญในการประชุม SOMSWD+3 และความคืบหน้าของความร่วมมือกันระหว่างประเทศสมาชิกอาเซียน 10 ประเทศ กับสาธารณรัฐประชาชนจีน ประเทศญี่ปุ่น และสาธารณรัฐเกาหลี ในด้านสวัสดิการสังคมและการพัฒนา ในช่วงระยะเวลา 3 ปี นอกจากนี้ ที่ประชุมได้หารือแลกเปลี่ยนมุมมองร่วมกันเพื่อยกระดับความร่วมมือในด้านสวัสดิการสังคมและการพัฒนา โดยเฉพาะการสนับสนุนการดําเนินการตาม 1) ปฏิญญาอาเซียนว่าด้วยการเสริมสร้างความเข้มแข็งมาตรการคุ้มครองทางสังคม 2) ปฏิญญากัวลาลัมเปอร์ว่าด้วยเรื่องผู้สูงอายุ: การเพิ่มขีดความสามารถของผู้สูงอายุในอาเซียน 3) แผนแม่บทอาเซียน พ.ศ. 2568: การบูรณาการสิทธิคนพิการ 4) กรอบยุทธศาสตร์การบูรณาการมิติเพศภาวะอาเซียน และ 5) กรอบการฟื้นฟูที่ครอบคลุมของอาเซียน
นายจุติ กล่าวเพิ่มเติมว่า ในส่วนของประเทศไทย ได้มีการตัดสินใจที่เกี่ยวข้องกับสาขา SOMSWD ที่เกิดขึ้นในการประชุมต่าง ๆ ของอาเซียน โดยจะสนับสนุนการดําเนินการตาม 1) ปฏิญญาอาเซียนว่าด้วยการเสริมสร้างความเข้มแข็งมาตรการคุ้มครองทางสังคม 2) ปฏิญญากัวลาลัมเปอร์ว่าด้วยเรื่องผู้สูงอายุ: การเพิ่มขีดความสามารถของผู้สูงอายุในอาเซียน และ 3) แผนแม่บทอาเซียน พ.ศ. 2568: การบูรณาการสิทธิคนพิการโดย ทั้งนี้ ตนได้เน้นย้ําว่าภายใต้หัวข้อหลักของการประชุมฯ ในเรื่อง “การเร่งรัดการนําเจตจํานงของอาเซียนด้านความเสมอภาคทางเพศไปสู่การปฏิบัติผ่านการบูรณาการมิติเพศสภาวะและการมีส่วนร่วมทางสังคม” ซึ่งประเทศไทยมุ่งมั่นที่จะเสริมพลังแก่สตรีในทุกระดับ อาทิ การส่งเสริมการลาเพื่อการทําหน้าที่ผู้ปกครองของผู้ชาย การส่งเสริมผู้ประกอบการสตรีในทุกจังหวัด ตลอดจนการพัฒนาแนวปฏิบัติที่ครอบคลุมสวัสดิการของแม่เลี้ยงเดี่ยวและครอบครัวอย่างรอบด้าน อีกทั้งการประกันการคุ้มครองทางสังคมสําหรับทุกคน โดยไม่ทิ้งใครไว้ข้างหลัง
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-แรงงาน ร่วม 6 หน่วยงาน พัฒนาแรงงานท่องเที่ยวและบริการ ตั้งเป้า 4900 คน
วันจันทร์ที่ 29 พฤษภาคม 2566
แรงงาน ร่วม 6 หน่วยงาน พัฒนาแรงงานท่องเที่ยวและบริการ ตั้งเป้า 4900 คน
กระทรวงแรงงาน โดยกรมพัฒนาฝีมือแรงงาน ร่วมกับ ร่วมหน่วยงานภาคการท่องเที่ยวลงนามบันทึกความเข้าใจว่าด้วยการพัฒนาศักยภาพให้แก่กําลังแรงงานและบุคลากรในอุตสาหกรรมท่องเที่ยวและบริการ ณ ณ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-​วธ. เตรียมการถวายพระราชสมัญญา "พระอัครราชูปถัมภิกาการจดหมายเหตุไทย" แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันจันทร์ที่ 29 พฤษภาคม 2566
​วธ. เตรียมการถวายพระราชสมัญญา "พระอัครราชูปถัมภิกาการจดหมายเหตุไทย" แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
​วธ. เตรียมการถวายพระราชสมัญญา "พระอัครราชูปถัมภิกาการจดหมายเหตุไทย" แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วธ. เตรียมการถวายพระราชสมัญญา "พระอัครราชูปถัมภิกาการจดหมายเหตุไทย" แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
นายอิทธิพล คุณปลื้ม รัฐมนตรีว่าการกระทรวงวัฒนธรรม (วธ.) กล่าวว่า เมื่อเร็วๆ นี้ ที่ประชุมคณะกรรมการวัฒนธรรมแห่งชาติ ครั้งที่ 2/2566 ได้รับทราบผลการดําเนินงานการถวายพระราชสมัญญาสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อน้อมสํานึกในพระมหากรุณาธิคุณที่พระองค์ทรงมีต่องานจดหมายเหตุไทย อีกทั้งเพื่อตระหนักในพระมหากรุณาธิคุณสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่ทรงให้ความสนพระราชหฤทัยต่อบทบาทการดําเนินงานของหอจดหมายเหตุแห่งชาติ และความสําคัญของการจัดการเอกสารจดหมายเหตุ ซึ่งขณะนี้ วธ. โดยกรมศิลปากร กําลังเตรียมจัดทําพระสุพรรณบัฎจารึกพระราชสมัญญา หนังสือที่ระลึก จํานวน 2 เล่ม ประกอบด้วย หนังสือที่ระลึกเนื่องในการถวายพระราชสมัญญาฯ แสดงเนื้อหาแบ่งเป็น 4 ตอน ตอนที่ 1 ทรงสนพระราชหฤทัยในงานจดหมายเหตุ ตอนที่ 2 พระมหากรุณาธิคุณด้านจดหมายเหตุทั้งในประเทศและต่างประเทศ ตอนที่ 3 แรงบันดาลพระทัยในการเปิดหลักสูตรจดหมายเหตุ ระดับอุดมศึกษาในประเทศไทย ตอนที่ 4 การถวายพระราชสมัญญา เล่มที่ 2 อาไคฟ ขอให้เก็บให้จงดี เป็นหนังสือที่คัดเรื่องราวจากเอกสารจดหมายเหตุที่สําคัญต่อประวัติศาสตร์ไทย มาจัดทําเป็นเรื่องสั้นจํานวน 70 เรื่อง การประกาศยกย่องเอกสารจดหมายเหตุที่บันทึกโดยชาวต่างประเทศ อันเป็นประโยชน์ต่อการศึกษาประวัติศาสตร์ไทย ตลอดจนกิจกรรมสร้างเครือข่ายงานจดหมายเหตุและรวบรวมเอกสารสําคัญมาจัดเก็บเป็นเอกสารจดหมายเหตุของชาติ
ทั้งนี้ วธ โดยกรมศิลปากร เตรียมจัดพิธีถวายพระราชสมัญญา "พระอัครราชูปถัมภิกาการจดหมายเหตุไทย" อย่างเป็นทางการ ภายหลัง ครม ได้มีมติเห็นชอบ และประกาศลงในราชกิจจานุเบกษาโดยสมบูรณ์
รัฐบาลไทย-ข่าวทำเนียบรัฐบาล-ชวนพุทธศาสนิกชน ร่วมกิจกรรมสัปดาห์วันวิสาขบูชา 1 – 7 มิ.ย.66
วันจันทร์ที่ 29 พฤษภาคม 2566
ชวนพุทธศาสนิกชน ร่วมกิจกรรมสัปดาห์วันวิสาขบูชา 1 – 7 มิ.ย.66
.....
มหาวิทยาลัยมหาจุฬาลงกรณราชวิทยาลัย (มจร.) เป็นเจ้าภาพจัดพิธีเฉลิมฉลอง วันวิสาขบูชานานาชาติ ครั้งที่ 18 เรื่อง “พุทธปัญญากับการรับมือวิกฤตโลก” ในวันที่ 1 – 2 มิ.ย.66 เนื่องในวันวิสาขบูชา ประจําปี 2566 ณ มจร. อ.วังน้อย จ.พระนครศรีอยุธยา, ศูนย์ประชุมสหประชาชาติ ถ.ราชดําเนินนอก กทม. และ พุทธมณฑล จ.นครปฐม โดยได้รับเกียรติจากประมุขสงฆ์ต่างประเทศ เช่น กัมพูชา จีน ศรีลังกา และผู้เข้าร่วมประชุมกว่า 3,500 รูป/คน จาก 55 ประเทศ
.
พื้นที่ทั่วประเทศร่วมกันทํากิจกรรม ได้แก่
- ส่วนราชการ ห้างร้าน มูลนิธิ เอกชน ประชาชน ร่วมกันประดับธงชาติและธงธรรมจักร สร้างบรรยากาศในห้วงสัปดาห์วันวิสาขบูชาโลก
- ผู้ว่าราชการจังหวัด ท้องถิ่น นําพุทธศาสนิกชนร่วมทําบุญและประกอบกิจกรรมที่เป็นสิริมงคล
- ทุกจังหวัดและอําเภอ เชิญชวนเด็ก เยาวชน และพุทธศาสนิกชน ร่วมประกาศตนเป็นพุทธมามกะต่อคณะสงฆ์ เพื่อเป็นเครื่องระลึกเตือนใจในการปฏิบัติตามหลักธรรมคําสอน
.
และขอเขิญชวนพุทธศาสนิกชนทั่วประเทศ ร่วมน้อมรําลึกถึงหลักธรรมคําสอนขององค์สมเด็จพระสัมมาสัมพุทธเจ้า รักษาศีล ปฏิบัติสิ่งที่ดีงาม ทําบุญ บําเพ็ญสาธารณประโยชน์ ตลอดสัปดาห์วันวิสาขบูชา 1 – 7 มิ.ย.66 โดยพร้อมเพรียงกัน
.
อ่านเพิ่มเติม คลิก >> https://www.thaigov.go.th/news/contents/details/68547
.
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ยินดี ! “คัมภีร์ใบลานเรื่องอุรังคธาตุ” ขึ้นทะเบียนมรดกโลก
ขยายบริการปฐมภูมิ “241 คลินิกชุมชนอบอุ่น” ร่วมดูแลผู้ใช้สิทธิบัตรทอง
ย้ําผู้มีสิทธิบัตรทอง เปลี่ยนหน่วยบริการได้ 4 ครั้งต่อปี ใช้สิทธิได้ทันที ไม่เสียค่าใช้จ่าย
ข้าวไทย ครองอันดับ 1 ตลาดฮ่องกง เดินหน้ากระตุ้นการบริโภคต่อเนื่อง
เปิดรายงานผล แผนแม่บทน้ํา 5 ปี คนไทยเข้าถึงน้ําดื่มปลอดภัย 100% เร่งพัฒนาประปาดื่มได้ ตามเป้าหมาย SDGs
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมชัยชนะ แบดมินตันคู่ผสมไทย บาส-ปอป้อ ประเดิมคว้าแชมป์แรกของปีได้สำเร็จ ในการแข่งขัน PERODUA Malaysia Masters 2023
วันจันทร์ที่ 29 พฤษภาคม 2566
29/05/2566
โฆษกรัฐบาลเผย นายกฯ ชื่นชมชัยชนะ แบดมินตันคู่ผสมไทย บาส-ปอป้อ ประเดิมคว้าแชมป์แรกของปีได้สําเร็จ ในการแข่งขัน PERODUA Malaysia Masters 2023
โฆษกรัฐบาลเผย นายกฯ ชื่นชมชัยชนะ แบดมินตันคู่ผสมไทย บาส-ปอป้อ ประเดิมคว้าแชมป์แรกของปีได้สําเร็จ ในการแข่งขัน PERODUA Malaysia Masters 2023
วันนี้ (29 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จนักแบดมินตันคู่ผสมของไทย เจ้าของแชมป์จากรายการ PERODUA Malaysia Masters 2023 ทัวร์นาเมนต์ระดับเอชเอสบีซี บีดับเบิลยูเอฟเวิลด์ทัวร์ ซูเปอร์ 500 และนักกีฬาแบดมินตันไทยทุกคน ที่เข้าร่วมการแข่งขันอย่างเต็มความสามารถเพื่อชื่อเสียงประเทศไทย
โฆษกประจําสํานักนายกรัฐมนตรีเปิดเผยว่า ในการแข่งขันรอบชิงชนะเลิศประเภทคู่ผสม การแข่งขัน PERODUA Malaysia Masters 2023 ที่กัวลาลัมเปอร์ ประเทศมาเลเซีย นักแบดมินตันไทย "บาส" เดชาพล พัววรานุเคราะห์ "ปอป้อ" ทรัพย์สิรี แต้รัตนชัย คู่มือวาง 2 ของรายการ คู่มืออันดับ 3 ของโลก เอาชนะ เฝิง เยี่ยนเจ๋อ กับ หวง ดองปิง คู่มือวาง 4 ของรายการ คู่มืออันดับ 8 ของโลกจากจีน 2-1 เกม 16-21,21-13,21-18 เป็นแชมป์ของรายการ สร้างความประทับใจให้แฟนกีฬาชาวไทยที่ได้เชียร์กีฬากันอย่างสนุกสนาน ทั้งนี้ แชมป์นี้ถือเป็นแชมป์แรกของปีของทั้งคู่
“นายกรัฐมนตรีขอบคุณนักกีฬาแบดมินตันไทยที่ได้เข้าร่วมการแข่งขันอย่างเต็มศักดิ์ศรี ชื่นชมทุกคนที่มีส่วนเกี่ยวข้อง และแสดงความยินดีกับนักกีฬาที่ได้รับชัยชนะ ขอบคุณทุกคนที่แสดงศักยภาพของนักกีฬาไทยในการแข่งขันระดับโลก เชื่อว่าแฟนกีฬาชาวไทยเป็นกําลังใจให้ในทุกๆ การแข่งขัน” นายอนุชาฯ กล่าว
อนึ่ง เชิญชวนแฟนกีฬาชาวไทยเป็นกําลังใจให้นักกีฬาไทยในการแข่งขัน Thailand Open 2023 ณ อินดอร์ สเตเดี้ยม หัวหมาก ซึ่งประเทศไทยจะเป็นเจ้าภาพจัดการแข่งขัน โดยมีนักกีฬาแบดมินตัน 31 ประเทศเข้าร่วมการแข่งขัน ระหว่างวันที่ 30 พฤษภาคม – 4 มิถุนายน 2566 และเป็นอีกหนึ่งในรายการเก็บคะแนนสะสมโลกเพื่อไปโอลิมปิกเกมส์ 2024 ที่กรุงปารีส ประเทศฝรั่งเศส
รัฐบาลไทย-ข่าวทำเนียบรัฐบาล-กรมเจ้าท่า มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น เนื่องในวันข้าราชการพลเรือนประจำปี พ.ศ. 2566
วันจันทร์ที่ 29 พฤษภาคม 2566
กรมเจ้าท่า มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น เนื่องในวันข้าราชการพลเรือนประจําปี พ.ศ. 2566
...
กรมเจ้าท่า มอบเกียรติบัตรและเข็มเชิดชูเกียรติแก่ข้าราชการพลเรือนดีเด่น เนื่องในวันข้าราชการพลเรือนประจําปี พ.ศ. 2566
วันที่ 29 พฤษภาคม 2566 นายกริชเพชร ชัยช่วย รักษาราชการแทน อธิบดีกรมเจ้าท่า กระทรวงคมนาคม เป็นประธานฯ ในพิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ประจําปี 2565 พร้อมด้วย นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ พร้อมด้วยข้าราชการ และเจ้าหน้าที่กรมเจ้าท่า ร่วมพิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ประจําปี 2565 แก่ข้าราชการกรมเจ้าท่าจํานวน 2 ราย ได้แก่ นายวัชรพงษ์ สิมมาทอง ข้าราชการพลเรือนสามัญ ตําแหน่งนักวิชาการขนส่งชํานาญการ สํานักแผนงาน และนายภาณุมาศ ยอดเถื่อน ข้าราชการพลเรือนสามัญ ตําแหน่งเจ้าพนักงานตรวจท่าปฏิบัติการ สํานักความปลอดภัยและสิ่งแวดล้อมทางน้ํา
ทั้งนี้ การจัดงานวันข้าราชการพลเรือนประจําปี พ.ศ.2566 จัดขึ้นเพื่อยกย่องเชิดชูเกียรติและเผยแพร่เกียรติคุณของข้าราชการพลเรือนดีเด่น รวมถึงการเผยแพร่ผลงานของข้าราชการและส่วนราชการ เพื่อสร้างความเข้าใจอันดีแก่ประชาชนต่อบทบาทหน้าที่ของข้าราชการและเจ้าหน้าที่ของรัฐ อีกทั้งเพื่อน้อมรําลึกในพระมหากรุณาธิคุณของ พระบาทสมเด็จพระปกเกล้าเจ้าอยู่หัว รัชกาลที่ 7 ในพระมหาจักรีบรมราชวงศ์ ซึ่งเป็นผู้ทรงวางรากฐานระเบียบข้าราชการพลเรือนไทยสมัยใหม่ขึ้นมาจนถึงปัจจุบัน โดยพระบาทสมเด็จพระเจ้าอยู่หัว ได้ทรงพระกรุณาโปรดเกล้าฯ พระราชทานพระบรมราโชวาท เนื่องในวันข้าราชการพลเรือน 1 เมษายน 2566 ความว่า "การเป็นข้าราชการนั้น สําคัญที่สุดคือต้องมีความสุจริต. กล่าวคือ ต้องทําแต่สิ่งที่ดีที่ถูกต้อง พูดแต่สิ่งที่ดีที่เหมาะสม และคิดแต่สิ่งที่ดีที่เป็นธรรม. จึงขอให้ข้าราชการทุกคน ปลูกฝังอบรมคุณธรรมข้อนี้ให้เจริญงอกงาม"